
Narvas Peetri plats 3 hoones asuva avaliku tualeti  

tasuta kasutuslepingu pikendamine 

(OÜ MORENOL)

1. ASJAOLUD JA MENETLUSE KÄIK

Linnavara- ja majandusamet korraldas 2006. a detsembris enampakkumise Narvas Peetri plats 3 hoones asuva avaliku tualeti töö korraldamise ning teenuste osutamise õigusele.

OÜ MORELON, registrikood 10548408, juhatuse liige Diana Filatova, nõustus kehtestatud tingimustega ning temaga sõlmiti leping tasulise avaliku tualeti töö korraldamiseks ning teenuste osutamiseks. 

Avaliku tualeti teenuse osutamiseks kasutatakse Narvas Peetri plats 3 hoones asuvaid keldriruume üldpindalaga 33,9 m2 ning 1. korruse ruume üldpindalaga 28,5 m2. 

Narva Linnavalitsuse 21.03.2007 korraldusega nr 337-k anti avaliku tualeti ruumid OÜ-le MORENOL tasuta kasutusse kuni 31.12.2007 ning Narva Linnavalitsuse 06.02.2008 korraldusega nr 144-k pikendati tasuta kasutamise lepingut kuni 31.12.2008.
Kuna linn on huvitatud linnaelanikele ja linna külalistele avaliku tualeti kasutamise võimaldamises,  on otstarbekas pikendada tasuta kasutuslepingut OÜ-ga MORENOL kuni 31.12.2009.a.

Antud küsimust arutati Narva Linnavalitsuse linnavarakomisjoni istungil 14.01.2009 (protokoll nr 1) ning otsustati:
1. Pikendada osaühinguga MORELON, registrikood 10548408, Narvas Peetri plats 3 asuva avaliku tualeti tasuta kasutuslepingut tasulise avaliku tualeti töö korraldamiseks ning teenuste osutamiseks kuni 31.12.2009.a.
2. Linnavara- ja majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 17.03.2005.a määruse nr 14/52 “Linnavara kasutusse andmise kord” (edaspidi Kord) punktide 7.2, 7.2.6 kohaselt linnavalitsuse korraldusega võib linnavara kasutusse anda tasuta või „Üüritasu arvestuse metoodilise juhendiga” ette nähtust madalama tasu eest tähtajaga kuni 5 aastat või määramata ajaks linna huvidest tulenevatel juhtudel. Kuna linna huvi seisneb linnaelanikele ja linna külalistele avaliku tualeti kasutamise võimaldamises on otstarbekas pikendada tasuta kasutusleping OÜ-ga MORENOL kuni 31.12.2009.a.

3. OTSUS

3.1. Pikendada Osaühinguga MORELON, registrikood 10548408, Narvas Peetri plats 3 asuva avaliku tualeti tasuta kasutuslepingut tasulise avaliku tualeti töö korraldamiseks ning teenuste osutamiseks kuni 31.12.2009.a.

3.2. Narva Linnavara- ja majandusametil teha korralduse punktis 3.1 nimetatud tasuta kasutuslepingu vastav muudatus.

4. RAKENDUSSÄTTED

4.1. Narva Linnavara- ja majandusametil teha korraldus teatavaks                                 osaühingule MORELON. 

4.2. Korraldus jõustub seadusega sätestatud korras.

4.3. Korraldust võib vaidlustada Tartu Halduskohtu Jõhvi kohtumajas (Jaama 26, 41532 JÕHVI) 30 päeva jooksul arvates asjaosalistele korralduse teatavakstegemise päevast.

Tarmo Tammiste

Linnapea                                                                        
Ants Liimets 









Linnasekretär

